अब सत्ता पक्ष वेल में कूदा विपक्ष के खिलाफ नारेबाजी
विधानमंडल में हंगामे का जवाब हंगामे से दिया
विधानमंडलमें दो दिन से चल रहे विपक्ष के एकतरफा अटैक पर, शुक्रवार को सत्ता पक्ष ने काउंटर अटैक किया। यानी, विपक्ष के हमले का जवाब, हमला से दिया। विपक्ष, मंत्री अब्दुल जलील मस्तान की बर्खास्तगी पर आमादा है। जवाब में सत्ता पक्ष ने भाजपा विधायक लालबाबू गुप्ता की बर्खास्तगी की मांग की। दोनों सदनों में वेल में आकर नारेबाजी की। सत्ता पक्ष का आरोप है कि लालबाबू ने मुख्यमंत्री को गाली दी है। राजद विधायक फराज फातमी एवं उनके पिता पर अभद्र टिप्पणी की है। स्पीकर विजय कुमार चौधरी ने कहा कि मैं लालबाबू के मामले को देख रहा हूं। तहकीकात करके कोई फैसला लूंगा।
हमलावर दिखे सत्ताधारी
विधानसभाकी कार्यवाही शुरू होते ही विपक्ष से पहले सत्ता पक्ष के विधायक खड़े होकर लालबाबू की बर्खास्तगी की मांग करने लगे। विपक्षी, मंत्री मस्तान को हटाने के लिए नारेबाजी करने लगे। सत्ता पक्ष का कहना था कि नेता प्रतिपक्ष डॉ. प्रेम कुमार के उकसावे पर लालबाबू ने अभद्र टिप्पणी की है। डॉ. प्रेम से भी इस्तीफा मांगा गया।
-संबंधितखबरें पेज 4 पर भी
hin_Deva hin_Deva hin_Deva mag_Deva hin_Deva hin_Deva